recursal/SuperWikiNEXT-32B huggingface dataset:
O **Αδόλφος Α΄**, γερμ. Adolf Ι. (απεβ. 13 Νοεμβρίου 1130) από τον Οίκο του Σάουμμπουργκ ήταν ο πρώτος κόμης του Σάουενμπουργκ (1106-) και ο δεύτερος κόμης του Χόλσταϊν (1111-). Η συνεισφορά του στον αποικισμό και τη γερμανοποίηση των εδαφών βόρεια του Έλβα ήταν σημαντική.

Βιογραφία
---------

Το 1111 ο Λοθάριος του Σούπλινμπουργκ, δούκας της Σαξονίας του έδωσε ως φέουδα το Χόλσταϊν και το Στόρμαρν, που περιλάμβανε και το Αμβούργο. Με τον διορισμό του ο Αδόλφος Α΄ έγινε ο ηγέτης της άμυνας της Γερμανίας έναντι των Βάγκρων. Συμμάχησε με τον Ερρίκο, πρίγκιπα των Οβοτριτών και επανειλημμένα διεξήγε πόλεμο στη Βάγκρια και με τους Ρουγιανούς. Έπειτα από το τέλος του Ερρίκου το 1127, ο Αδόλφος Α΄ έμεινε σύμμαχος με του γιους του Κανούτο και Σβέντεπολκ, αλλά σύντομα απεβίωσαν. Ο Λοθάριος, που είχε εν τω μεταξύ γίνει βασιλιάς της Γερμανίας, έκανε τον Κνούτο Λαβάρντ δούκα του Σλέσβιχ.

Αισθανόμενος την εξουσία του να απειλείται από τον νεόπλουτο Δανό, ο Αδόλφος Α΄ επιτέθηκε στο κάστρο του Άλμπεργκς, αιχμαλώτισε τη φρουρά και κατέστρεψε τις οχυρώσεις. Ο Χάρτουνγκ, πρωτότοκος γιος του είχε σκοτωθεί στη δεύτερη μάχη του Χλούμεκ το 1126, έτσι άφησε τις γαίες του στον δευτερότοκο γιο του, Αδόλφο Β΄.

Οικογένεια
----------

Νυμφεύτηκε τη Χίλντεβα και είχε τέκνα:

* Χάρτουνγκ, απεβ. 1126, διάδοχος
* Αδόλφος Β΄ περ. 1128 - 1164, κόμης του Σάουενμπουργκ & Χόλσταϊν

Πηγές
-----

* "Adolf I. (Graf von Holstein)." Allgemeine Deutsche Biographie, Historische Kommission der Bayrischen Akademie der Wissenschaften, Volume 1, page 105 ψηφιακό αντίγραφο στο Wikisource

Παραπομπές
----------

1. ↑  Darryl Roger Lundy: (Αγγλικά) *The Peerage*.
2. ↑  παλαιότερη ονομασία του Σάουμμπουργκ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80402055
* GND: 135978904

 |

 |
Το **RAF-2203** ήταν βαν παραγωγής της RAF από το 1976 μέχρι το 1997. Ο προκάτοχός του ήταν το RAF-977.

Παρήχθη από την RAF (Rigas Autobusu Fabrika, μετάφραση: Εργοστάσιο αυτοκινήτων και λεωφορείων της Ρίγας στα λετονικά) της Λετονικής ΣΣΔ από το 1976 μέχρι το 1994 (όταν χρεοκόπησε, συνεπεία της διάλυσης της Σοβιετικής Ένωσης και της απώλειας της μεγάλης εσωτερικής αγοράς) και παρήχθη από την GAZ μέχρι το 1997, αν και ήδη από τον Μάρτιο του 1994 είχε αντικατασταθεί από το GAZelle. 

Δανείστηκε στοιχεία από μοντέλα της Moskvitch (δεν υφίσταται πλέον) και της GAZ. Ήταν δημοφιλές ως ταξί (μαρσρούτκα), ιατρικό όχημα και όχημα ειδικών υπηρεσιών. Πέρα από κάποια μοντέλα για την μιλίτια (αστυνομία) της ΕΣΣΔ, παρήχθησαν κάποια πρωτότυπα ηλεκτρικά οχήματα.

Αν και φαινόταν καλό αισθητικά, δεν ήταν η καταλληλότερη επιλογή για οδήγηση σε κακές καιρικές συνθήκες. Ο ποιοτικός έλεγχος του εργοστασίου ήταν ισχνός. Ως αποτέλεσμα, το όχημα εμφάνιζε συχνά προβλήματα στον άξονα του ρουλεμάν και εμφάνιζε διαρροή καυσίμων. Εμφάνιζε επίσης υπερθέρμανση του κινητήρα, προβλήματα στη δόνηση, παθογένειες στις αναρτήσεις που οδηγούσαν σε κακό χειρισμό του οχήματος και υψηλή κατανάλωση καυσίμων. Η πρόσβαση στην καμπίνα ήταν δύσκολη, παρά τον έλεγχο του οχήματος από τα εμπρός.

Πηγές
-----

* Thompson, Andy. Cars of the Soviet Union (Haynes Publishing, Somerset, UK, 2008), p.195-198.
Ο **Αλιόσα Ασάνοβιτς** (*Aljoša Asanović*, γεννήθηκε 14 Δεκεμβρίου 1965) είναι πρώην Γιουγκοσλάβος (από την Κροατία) πρώην διεθνής ποδοσφαιριστής.

Καριέρα
-------

Γεννήθηκε στο Σπλιτ. Υπήρξε ποδοσφαιριστής πολύ προικισμένος σε ταλέντο. Αγωνιζόταν στο χώρο του κέντρου και χρησιμοποιούσε πολύ το μυαλό του στον τρόπο που έπαιζε, διάβαζε την εξέλιξη της φάσης για αυτό το λόγο οι μεταβιβάσεις του και η οργάνωση της επίθεσης ήταν κάτι που δημιουργούσε με μαεστρία.

Αγωνίστηκε σε πολλές ευρωπαϊκές χώρες και ομάδες αλλά και στην Αυστραλία για μικρό χρονικό διάστημα. Χάιντουκ, Μετς, Ντέρμπι Κάουντι ήταν μερικές από τις σημαντικότερες ομάδες που αγωνίστηκε αφού εκτός από τη Χάιντουκ σε καμία άλλη ομάδα δεν έμεινε περισσότερο από δύο σαιζόν.

Φόρεσε και τη φανέλα του Παναθηναϊκού για δύο χρόνια. Αγωνίστηκε 44 φορές και σημείωσε 9 γκολ. Ο Παναθηναϊκός είχε την τύχη να τον αποκτήσει πριν από το Παγκόσμιο Κύπελλο του 1998 γιατί μετά από αυτό ήταν περιζήτητος.

Η πρώτη του εμφάνιση σε εθνικό επίπεδο συνέπεσε με τον πρώτο αγώνα που έδωσε νεοσύστατη Εθνική Κροατίας με τις Ηνωμένες Πολιτείες (2-1) στις 17/10/1990. Πήρε μέρος στο Παγκόσμιο Κύπελλο της Γαλλίας το 1998 συνθέτοντας με τον Ρόμπερτ Προσινέσκι ένα εκπληκτικό κεντρικό δίδυμο και παρέα με το Νταβόρ Σούκερ, το Ζβόνιμιρ Μπόμπαν, το Ρόμπερτ Γιάρνι και άλλους τεχνίτες Κροάτες ποδοσφαιριστές κατέκτησε την τρίτη θέση. Αν μάλιστα η Κροατία απέφευγε παιδαριώδη λάθη και κρατούσε το προβάδισμα, που είχε δώσει ο Σούκερ μετά από την καλύτερη πάσα ακριβείας της διοργάνωσης από τον Ασάνοβιτς, θα ήταν στον τελικό. Συμμετείχε και στο Ευρωπαϊκό Πρωτάθλημα του 1996.

Με την εθνική Κροατίας ο Αλιόσα Ασάνοβιτς αγωνίστηκε 62 φορές και σκόραρε 4 τέρματα.

Μετά την αποχώρησή του από την ενεργό δράση ακολούθησε καριέρα προπονητή. Ξεκίνησε ως βοηθός ως βοηθός προπονητή στην Εθνική Κροατίας (2006-12). Από το 2021 είναι προπονητής της Ζάμπια.

Ομάδες
------

* 1984-1990  Χάιντουκ
* 1990-1991  ΦΚ Μετς
* 1991-1992  ΑΣ Κάννες
* 1992-1994  Μονπελιέ ΣΚ
* 1994-1995  Χάυντουκ Σπλιτ
* 1995  Ρεάλ Βαγιαδολίδ
* 1996  Χάιντουκ
* 1996-1997  Ντέρμπι Κάουντι
* 1997-1998  ΣΣΚ Νάπολι
* 1998-2000  Παναθηναϊκός
* 2000  Αούστρια Βιέννης
* 2001  Σίδνεϋ Γιουνάιτεντ
* 2001-2002  Χάιντουκ

Παραπομπές
----------

1. ↑  (πολλαπλές γλώσσες) *Transfermarkt*. 103806. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. fa316f21.
3. ↑  (Ισπανικά) *Argentine Soccer Database*. 63091.
Ο **Αλ-Μουσταντζίντ** (αραβικά: المستنجد بالله)‎ (1124 – 20 Δεκεμβρίου 1170) ήταν χαλίφης των Αββασίδων στη Βαγδάτη την περίοδο 1160-70. Ήταν ο γιος του προηγούμενου χαλίφη Αλ-Μουκταφί. Μια από τις συζύγους του, η μητριά του αλ-Μουσταντζίντ, ήθελε ο γιος της να πάρει τη διαδοχή. Αυτή πήρε με το μέρος της πολλούς εμίρηδες, και οι σκλάβες της είχαν μαχαίρια για να σκοτώσουν τον νέο χαλίφη. Ωστόσο, ο Αλ-Μουσταντζίντ το αποκάλυψε και έβαλε τον επαναστάτη γιο και τη μητέρα του στη φυλακή. 

Γύρω σε αυτήν την περίοδο, το χαλιφάτο των Φατιμιδών σχεδόν είχε τελειώσει και υπήρχε για 260 χρόνια. Ο κατακτητής τους, ο Σαλαντίν, που ήταν ορθόδοξος Μουσουλμάνος. Ακόμη, μετά οι Αββασίδες χάρη σε αυτόν επεκτάθηκαν όχι μόνο στη Συρία, αλλά και στην Αίγυπτο και όλα τα εδάφη της. 

Αυτός ο χαλίφης συνέχισε να έχει μια περισσότερο ή λιγότερο ανεξάρτητη θέση, με ένα βεζίρη και κομψό περιβάλλον, και υποστηριζόμενος από μια μικρή ομάδα που ήταν αρκετή για περιστασιακή τοπική καμπάνια.

Παραπομπές
----------

1. 1 2 3  Türkiye Diyanet Vakfı: «Türkiye Diyanet Vakfı İslâm Ansiklopedisi» (Τουρκικά) Türkiye Diyanet Vakfı. Άγκυρα. Ανακτήθηκε στις 7  Αυγούστου 2022.

Αναφορές
--------

* *Αυτό το κείμενο έχει προσαρμοστεί από William Muir's δημόσιου τομέα, Το Χαλιφάτο: Η Άνοδος, η Πτώση, και η Πτώση.*
Το **Zoey 101** είναι μια κωμικο-δραματική σειρά του Νταν Σνάιντερ, που προβλήθηκε στο Nickelodeon από τις 9 Ιανουαρίου 2005 μέχρι τις 2 Μαίου 2008. Πρωταγωνιστούν οι Τζέιμι Λιν Σπίαρς, Πόουλ Μπάτσερ, Σιν Φλάιν, Κριστίν Χερρέρα, Κρίστοφερ Μέισι, Αλέξα Νίκολας, Έριν Σέιντερς, Μάθιου Άντεργουντ, Βικτόρια Τζάστις & Όστιν Μπάτλερ.

Η σειρά επικεντρώνεται στις ζωές της Zoey Brooks (Jamie Lynn Spears), του αδελφού της Dustin (Paul Butcher) και των φίλων της καθώς φοιτούν στην Pacific Coast Academy (PCA), ένα φανταστικό οικοτροφείο στη Νότια Καλιφόρνια. Αρχικά γυρίστηκε στο Πανεπιστήμιο Pepperdine στο Μαλιμπού της Καλιφόρνια και στη συνέχεια στα στάδια στη Βαλένθια της Καλιφόρνια ξεκινώντας από την σεζόν 3. Προτάθηκε για το "Καλύτερο Παιδικό Πρόγραμμα" Emmy το 2005. Το Zoey 101 ήταν η πιο ακριβή παραγωγή ποτέ για μια σειρά Nickelodeon, καθώς γυρίστηκε πλήρως σε τοποθεσία στο Malibu της Καλιφόρνια.

Υπόθεση
-------

Η σειρά επικεντρώνεται γύρω από την Zoey Brooks καθώς εγγράφεται στην ακαδημία Pacific Coast Academy, ένα πρώην σχολείο αρρένων. Σε όλη τη σειρά, η Zoey και οι φίλοι της περιηγούνται στη ζωή ως έφηβοι σε οικοτροφείο. Καθώς η σειρά εξελίσσεται, η ομάδα φίλων μεγαλώνει πιο κοντά.
Το Ακόντιο όρος (στο βάθος) από το κάστρο της Λιβαδειάς, σε γκραβούρα του 1829
Το **Ακόντιο** είναι μικρό βουνό της Βοιωτίας που βρίσκεται στα βόρεια της πεδιάδας της Κωπαΐδας. Είναι χαμηλό βραχώδες βουνό με μέγιστο υψόμετρο 502 μέτρα. Παρεμβάλλεται ανάμεσα σε δύο κοιλάδες, την κοιλάδα του Κηφισού και την κοιλάδα του Μέλανα ποταμού (Μαυροπόταμου). Στους πρόποδές του, στην νότια ανατολική πλευρά του βουνού, είναι χτισμένος ο Ορχομενός,στην νοτιοδυτική πλευρά το χωρίο Ακόντιο, ενώ στο μέσων περίπου το χωριό Προσήλιο.

Το βουνό ονομαζόταν Ακόντιο κατά την αρχαιότητα [1]. Στο πρόσφατο παρελθόν το βουνό έφερε την ονομασία Ντουρντουβάνα, αλλά σταδιακά επαναφέρθηκε η αρχαία του ονομασία η οποία πλέον έχει επικρατήσει .

Μορφολογικό χαρακτηριστικό περά από το σχήμα του, στο οποίο οφείλει το όνομα του, είναι ο Κοκκινόβραχος. Ένας βράχος ύψους μεγαλύτερου των 50 μέτρων και με έντονο κόκκινο χρώμα.

Παραπομπές
----------

1. ↑  Στράβωνα, Γεωγραφικά, βιβλίο ΙΧ Ὑπέρκειται δ´ Ὀρχομενίας ὁ Πανοπεύς, Φωκικὴ πόλις, καὶ Ὑάμπολις· τούτοις δ´ ὁμορεῖ Ὀποῦς, ἡ τῶν Λοκρῶν μητρόπολις τῶν Ἐπικνημιδίων. πρότερον μὲν οὖν οἰκεῖσθαι τὸν Ὀρχομενόν φασιν ἐπὶ πεδίῳ, ἐπιπολαζόντων δὲ τῶν ὑδάτων ἀνοικισθῆναι πρὸς τὸ Ἀκόντιον ὄρος, παρατεῖνον ἐπὶ ἑξήκοντα σταδίους μέχρι Παραποταμίων τῶν ἐν τῇ Φωκίδι
Συντεταγμένες: 44°40′02″N 34°23′52″E﻿ / ﻿44.66722°N 34.39778°E﻿ / 44.66722; 34.39778

Η **Αλούστα** (ουκρανικά και ρωσικά: *Алу́шта*, κριμαϊκά: *Aluşta*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται στις νότιες ακτές της χερσονήσου της Κριμαίας, στις ακτές της Μαύρης θάλασσας και είναι γνωστή για το βραχώδες έδαφος της, λόγω της εγγύτητάς της στα Κριμαϊκά Όρη. Ιδρύθηκε τον 6ο αιώνα μ.Χ. από τον αυτοκράτορα Ιουστινιανό με την ονομασία Άλουστον και σήμερα είναι σημαντικό παραθεριστικό κέντρο της Ουκρανίας. Υπάρχουν επίσης απομεινάρια βυζαντινού οχυρωματικού πύργου και ενός γενουάτικου φρουρίου του 15ου αιώνα.

Παραπομπές
----------

1. ↑  (Ρωσικά) *OKTMO*. www.gks.ru/metod/classifiers.html. Ανακτήθηκε στις 9  Φεβρουαρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Alushta στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150162442
* LCCN: n85154249
* GND: 4226980-5
* NKC: ge1125890

 |

 |
Στην ελληνική μυθολογία ο **Ακόντιος** ήταν ένας ωραίος νέος, γόνος πλούσιας οικογένειας της Κέας. Μία φορά που επισκέφθηκε τη Δήλο, ο Ακόντιος είδε μέσα στον ναό της Αρτέμιδας μια Αθηναία νέα, την Κυδίππη, που φημιζόταν για την ομορφιά της, κι έτσι την ερωτεύθηκε αμέσως. Της πέταξε λοιπόν ένα κυδώνι πάνω στο οποίο είχε χαράξει τη φράση: «Ορκίζομαι μέσα στο ναό της Αρτέμιδας να πάρω για άντρα μου τον Ακόντιο.» Η Κυδίππη μόλις διάβασε τον όρκο οργίσθηκε και έφυγε από τον ιερό τόπο, αλλά είχε πλέον δεσμευθεί ενώπιον της θεάς διαβάζοντας τον όρκο εκεί μέσα. Από τότε, κάθε φορά που η Κυδίππη αρραβωνιαζόταν με κάποιον, αρρώσταινε και θεραπευόταν μόνο όταν διαλυόταν ο αρραβώνας. Τελικά ο πατέρας της ρώτησε το ίδιο το Μαντείο των Δελφών, που του απάντησε ότι ο μόνος τρόπος για να ησυχάσουν ήταν να παντρευτεί η κόρη του τον Ακόντιο, ώστε να καταπραϋνθεί ο θυμός της θεάς για τις «καταπατήσεις» του όρκου. Η Κυδίππη τότε υπάκουσε στον χρησμό και παντρεύθηκε τον Ακόντιο.

Ο μύθος αυτός έγινε το θέμα ποιήματος του Καλλιμάχου.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Ελληνική Μυθολογία, Οι ήρωες, τοπικές παραδόσεις, τόμος 3, Εκδοτική Αθηνών, Αθήνα 1986, σελ. 332-333.

  


|  |  |
| --- | --- |
| 

|  |
| --- |
| * Πύλη:Μυθολογία
* Πύλη:Ελληνική μυθολογία
 |

 |
***Α για Ανδρομέδα*** (πρωτότυπος τίτλος **A for Andromeda**) είναι το όνομα μίας Βρετανικής τηλεοπτικής σειράς επιστημονικής φαντασίας, την οποία παρήγαγε και πρόβαλε BBC σε επτά μέρη το 1961. Γράφτηκε από τον κοσμολόγο Φρεντ Χόυλ, σε συνεργασία με τον συγγραφέα και τηλεοπτικό παραγωγό Τζον Έλλιοτ. Η σειρά αφορά μία ομάδα επιστημόνων που εντοπίζει ένα σήμα προερχόμενο από άλλο γαλαξία το οποίο περιέχει οδηγίες για την κατασκευή ενός πολύ προηγμένου υπολογιστή. Όταν ο υπολογιστής κατασκευάζεται, δίνει στους επιστήμονες οδηγίες για την δημιουργία ενός ζωντανού οργανισμού με το όνομα Ανδρομέδα, αλλά ένας από τους επιστήμονες, ο John Fleming, φοβάται ότι η σκοπός της Ανδρομέδας είναι να υποδουλώσει την ανθρωπότητα.

Μόνο ένα επεισόδιο της αρχικής παραγωγής, το 6ο, έχει διατηρηθεί, μαζί με μερικά αποσπάσματα από άλλα επεισόδιά. Το *Α για Ανδρομέδα* έχει διασκευαστεί δύο φορές: Πρώτα από την Ιταλική κρατική τηλεόραση RAI το 1972 (*A come Andromeda*) και έπειτα από το BBC το 2006 (*A for Andromeda) .*

Η σειρά έγινε και Μυθιστόρημα από τον εκδοτικό οίκο Souvenir Press, και έχει μεταφραστεί και στα Ελληνικά. 

Η Σειρά είχε μεγάλη επιρροή, μεταξύ άλλων την αναφέρει ο Ρίτσαρντ Ντόκινς στο ίσως σημαντικότερο και δημοφιλέστερο από τα βιβλία του, το Εγωιστικό Γονίδιο .

Παραπομπές
----------

1. ↑  «Α για Ανδρομέδα / Fred Hoyle ; μετάφραση: Χαρά Μανεσιώτου». *catalogue.openabekt.gr*. Ανακτήθηκε στις 3 Μαρτίου 2022.
2. ↑  Dawkins, Richard (1988). *Το Εγωιστικό Γονίδιο*. Ελλάδα: ΤΡΟΧΑΛΙΑ. σελ. 45. Το Αλφα για την Ανδρομέδα των Fred Hoyle και John Elliot
είναι ένα συναρπαστικό μυθιστόρημα, και, όπως όλα τα καλά έργα επιστημονικής φαντασίας, κρύβει μερικά ενδιαφέροντα επιστημονικά θέματα...  line feed character in `|quote=` at position 58 (βοήθεια)

Εξωτερικοί σύνδεσμοι
--------------------

* *A for Andromeda*   στην IMDb
* A for Andromeda novel στο goodreads
Ο **αλοτριχίτης** (αγγλ. halotrichite) είναι ένυδρο θειικό άλας του αργιλίου και του σιδήρου. Το όνομά του προέρχεται από τις ελληνικές λέξεις «άλως» και «θριξ», λόγω της ομοιότητάς του με τούφα τριχών γύρω από την οποία σχηματίζεται άλως.

Εμφάνιση, παραγενέσεις
----------------------

Ανευρίσκεται υπό ανθοειδή μορφή σε αποσαθρωμένα θειούχα κοιτάσματα και οξειδωμένους ορυκτούς άνθρακες πλούσιους σε θείο, σχεδόν αποκλειστικά σε ξηρά, άνυδρα κλίματα (είναι διαλυτός στο νερό). Επίσης ως ίζημα γύρω από φουμαρόλες και θερμές πηγές. Σχηματίζει παραμικτική σειρά με τον πικερινγκίτη. Σχετίζεται με μελαντερίτη, κοπιαπίτη, επσομίτη, αλουνογενή και γύψο.

Είναι παγκοσμίως διαδεδομένος, αλλά σε μικρές ποσότητες. Χαρακτηριστικά δείγματά του ανευρίσκονται στην σολφατάρα του Pozzuoli κοντά στη Νάπολι και στη Σικελία (Ιταλία), στην Ουγγαρία, τη Γερμανία, τη Γαλλία (κοντά στο ακρωτήριο Φινίστερο), τη Σλοβενία, τη Σουηδία, τη Χιλή (περιοχές Κοπιαπό και Αντοφαγάστα) και στη χερσόνησο Καμτσάτκα της Ρωσίας (ως προϊόν ηφαιστειακής δραστηριότητας). Επίσης σε αρκετές Πολιτείες των ΗΠΑ.

Στην Ελλάδα ανευρίσκεται στα μεταλλεία Λαυρίου και συγκεκριμένα στην περιοχή "Πλάκα".

Πηγές
-----

* Handbook of Mineralogy
* Mindat.org
* Webmineral.com

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Σημειώσεις
----------

1. ↑  MgAl2(SO4)4. 22H2O
2. ↑  Αναφέρεται, επίσης, ότι το όνομά του προέρχεται από τον λατινικό όρο ελληνικής ρίζας *halotrichum*, που μετατράπηκε στα Γερμανικά σε *Haarsalz*, η έννοια, όμως, παραμένει η ίδια.
Το **Ακόμα και η βροχή** (ισπανικά: *También la lluvia*) είναι ισπανική δραματική ταινία του 2010 σε σκηνοθεσία της Ιθίαρ Μπογιαΐν και σε σενάριο του Πολ Λάβερτι.

Βασίζεται στις εξεγέρσεις του 2000 στην Κοτσαμπάμπα της Βολιβίας ενάντια στην ιδιωτικοποίηση του νερού.

Πλοκή
-----

Ο κινηματογραφικός παραγωγός Κόστα και ο σκηνοθέτης Σεμπάστιαν ταξιδεύουν από την Ισπανία στη Βολιβία για να γυρίσουν μια ταινία στην Κοτσαμπάμπα, περιοχή όπου ζουν ιθαγενείς. Το θέμα της ταινίας αφορά τον Χριστόφορο Κολόμβο και τη συμπεριφορά των κατακτητών Ισπανών απέναντι στους ιθαγενείς της περιοχής. Παράλληλα με τα γυρίσματα, ένας από τους πρωταγωνιστές της ταινίας, αυτόχθονας Ντάνιελ, συμμετέχει στις εξεγέρσεις ενάντια στην ιδιωτικοποίηση του νερού την οποία προωθεί η κυβέρνηση της Βολιβίας στην Κοτσαμπάμπα.

Μέσω της σχέσης τους με τον Ντάνιελ και των βιωμάτων τους κατά τη διάρκεια των εξεγέρσεων, ο Κόστα και ο Σεμπάστιαν αντιλαμβάνονται τελικά πως η αποικιοκρατία συνεχίζεται μέχρι σήμερα, απλώς με διαφορετική μορφή.

Διανομή
-------

* Λουίς Τοσάρ ως Κόστα
* Γκαέλ Γκαρσία Μπερνάλ ως Σεμπάστιαν
* Χουάν Κάρλος Αντουβίρι ως Ντάνιελ

Βραβεύσεις
----------

Η ταινία τιμήθηκε, μεταξύ άλλων, με το Βραβείο Κοινού Panorama στο Φεστιβάλ Κινηματογράφου του Βερολίνου και με τρία Βραβεία Γκόγια, ενώ αποτέλεσε τη συμμετοχή της Ισπανίας για το Βραβείο Καλύτερης Ξένης Ταινίας στα Όσκαρ του 2010, πετυχαίνοντας να συμπεριληφθεί στην τελική εννεάδα.

Παραπομπές
----------

1. ↑  The film *También la lluvia*(Αγγλικά)
2. ↑  «Bollaín's Even the Rain joins Oscar race». *cineuropa*. Ανακτήθηκε στις 14 Αυγούστου 2016.

Εξωτερικοί σύνδεσμοι
--------------------

* Ιστοσελίδα της ταινίας

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 176519298

 |

 |
Το πρωτάθλημα ποδοσφαίρου σάλας για την αγωνιστική περίοδο 2004–05 ήταν το 8ο στην ιστορία του θεσμού και το πέμπτο που διεξήχθη ως ενιαία Α' Εθνική. Έγινε με τη συμμετοχή δέκα ομάδων. Ήταν προγραμματισμένο να διεξαχθεί σε δύο φάσεις, την κανονική περίοδο και τα πλέι οφ, τα οποία όμως ματαιώθηκαν κι έτσι δεν αναδείχθηκε πρωταθλητής. Στη Β' Εθνική υποβιβάστηκαν Αίας Παλλήνης και Γέρακας.

Κανονική περίοδος
-----------------

### Βαθμολογία

| Θ | Ομάδα | Β | Αγ | Ν | Ι | Η | Τέρματα | ΔΤ | Αποτέλεσμα |
| --- | --- | --- | --- | --- | --- | --- | --- | --- | --- |
| 1 | Σ.Φ.Α. Αθήνα '90\* | **42** | 18 | 14 | 2 | 2 | 149–76 | +73 | Συμμετοχήστα play off |
| 2 | Εκπαιδευτήρια Πλάτων\* | **38** | 18 | 13 | 1 | 4 | 120–83 | +37 |
| 3 | Δίας Ηλιούπολης\* | **34** | 18 | 11 | 3 | 4 | 112–89 | +23 |
| 4 | Α.Σ.Ε. Δούκα\* | **33** | 18 | 11 | 2 | 5 | 123–75 | +48 |
| 5 | Εθνικός Αστέρας\* | **32** | 18 | 11 | 1 | 6 | 140–114 | +26 |
| 6 | ΠΟ.Α.Σ.Π. Ηνίοχος\* | **18** | 18 | 6 | 2 | 10 | 82–96 | −14 |
| 7 | Α.Ο. Κόσμος Βορείων Προαστίων\*\* | **18** | 18 | 6 | 1 | 11 | 91–141 | −50 |
| 8 | Μινώταυρος Α.Ο. Ταύρου | **12** | 18 | 5 | 1 | 12 | 109–140 | −31 |
| 9 | Α.Ο. Νέος Αίας Παλλήνης | **12** | 18 | 4 | 0 | 14 | 79–127 | −48 | Υποβιβασμός στη Β' Εθνική |
| 10 | Ο.Φ. Γέρακα | **7** | 18 | 2 | 1 | 15 | 59–123 | −64 |

\* Οι Αθήνα 90, Πλάτων, Δίας, Δούκας, Εθνικός Αστέρας και Ηνίοχος έχουν ποινή αφαίρεσης 2 βαθμών, καθώς απείχαν από τα πλέι οφ της περιόδου 2003-04, με συνέπεια το πρωτάθλημα να μην ολοκληρωθεί.  

\*\* Ο Κόσμος Β.Π. έχει ποινή αφαίρεσης 1 βαθμού, καθώς δεν αγωνίστηκε σε παιχνίδι κυπέλλου την περίοδο 2003-04.

Play off
--------

Στα play off προκρίθηκαν οι τέσσερεις πρώτες ομάδες της κανονικής περιόδου. Οι ημιτελικοί αλλά και ο τελικός θα κρίνονταν σε μονούς αγώνες. Τελικά τα πλέι οφ ματαιώθηκαν και δεν αναδείχθηκε πρωταθλητής για την περίοδο 2004-05.

### Ημιτελικοί

| Ημερομηνία | Γηπεδούχος | Σκορ | Φιλοξενούμενη |
| --- | --- | --- | --- |
| 6/6/2005 | Αθήνα '90 | — | ΑΣΕ Δούκα |
| 6/6/2005 | Εκπ. Πλάτωνα | — | Δίας Ηλιούπολης |

### Τελικός

| Ημερομηνία | Γηπεδούχος | Σκορ | Φιλοξενούμενη |
| --- | --- | --- | --- |
| 13/6/2005 | — | — | — |

Εξωτερικοί σύνδεσμοι
--------------------

* Βαθμολογία Ιστότοπος futsalplanet.com
* Play off Ιστότοπος futsalplanet.com
* Βαθμολογία Ιστότοπος futsalhellas.gr
Επίστρωση Zimmerit στο εμπρόσθιο τμήμα ενός Tiger II
Η **επίστρωση Zimmerit** (τσίμεριτ) ήταν ένα συνθετικό υλικό, σε μορφή επίστρωσης, πάνω στις επιφάνειες θωράκισης αρμάτων και τεθωρακισμένων οχημάτων. Παρασκευάστηκε από την *Chemische Werk Zimmer AG* του Βερολίνου, ύστερα από προτροπή της ηγεσίας του Γερμανικού στρατού, για να περιοριστούν οι απώλειες που προκαλούσαν στα θωρακισμένα του Ανατολικού Μετώπου οι μαγνητικές εκρηκτικές συσκευές, κατά το Β' Παγκόσμιο Πόλεμο.

Σκοπός του Zimmerit ήταν να αποτρέπει την επικόλληση μαγνητικών εκρηκτικών συσκευών επάνω στη θωράκιση των αρμάτων, ή, εάν κατάφερναν να επικολληθούν, να τις αναγκάζει να πέφτουν από το βάρος τους ή λόγω των κραδασμών από την κίνηση του οχήματος.

Μετά το τέλος του πολέμου στην Ευρώπη, ο Βρετανικός Στρατός δοκίμασε την παρασκευή και εφαρμογή της επίστρωσης σε δικά του άρματα, αλλά μετά τη λήξη του πολέμου στο μέτωπο του Ειρηνικού το ενδιαφέρον του ατόνησε, κυρίως λόγω της ανάπτυξης ισχυρών αντιαρματικών όπλων όπως το Μπαζούκα (Bazooka).

Σύνθεση
-------

Στη σύνθεσή του περιλαμβάνονταν :

* 25% οξικό πολυβινύλιο
* 40% θειϊκό βάριο
* 10% πριονίδι
* 10% υδροθειϊκός ψευδάργυρος
* 15% λοιπές ουσίες κιτρινωπής απόχρωσης

Το σκεύασμα παραδιδόταν από το εργοστάσιο της Zimmer σε μορφή πυκνόρρευστου επιπλάσματος (στόκου) και η εφαρμογή του γινόταν στα άρματα γινόταν στη γραμμή παραγωγής των εργοστασίων τεθωρακισμένων ή σε προκεχωρημένα συνεργεία κοντά στο μέτωπο.

Άρματα στα οποία γινόταν εργοστασιακή εφαρμογή τσίμεριτ
-------------------------------------------------------

* Panzer III
* Panzer IV - εφαρμογή υλικού βάρους 100 kg
* Panzer V
* Tiger I - εφαρμογή 200 kg
* Tiger II
* StuG III - εφαρμογή 70kg
* StuG IV
* Jagdtiger
* Jagdpanther
* Jagdpanzer IV
* Brummbär

Πηγές
-----

* Περιοδικό PANZER, τεύχος 14, Εκδόσεις Περισκόπιο, 2004

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Zimmerit** |
Οι **StrangeZero** είναι ελληνικό συγκρότημα ηλεκτρονικής μουσικής που ιδρύθηκε το 1998.

Ιστορικό
--------

### Πριν τους StrangeZero

Τα δύο μέλη γνωρίστηκαν για πρώτη φορά το 1984. Το 1990 ξεκίνησαν να ηχογραφούν μουσικά κάτω από διαφορετικές ονομασίες, χρησιμοποιώντας μόνο έναν sampler και έναν υπολογιστή Amiga 500. Συνδύαζαν φυσικούς ήχους, μαζί με breakbeats, μελωδίες acid και μελωδίες κιθάρας.

Μετά από κάποια χρόνια ο Stelios δούλεψε σαν ραδιοφωνικός παραγωγός, ενώ ο Io-V ακολούθησε σπουδές φαρμακευτικής στο Βελιγράδι.

### Σύγχρονη εποχή

Οι δύο τους έσμιξαν ξανά το 1998, όταν και αποφάσισαν να δημιουργήσουν μια ηλεκτρονική μπάντα. Η ονομασία του συγκροτήματος κάνει αναφορά σε όλες τις μειονότητες (συχνά αναφερόμενες ως μηδενικά), θέλοντας να περάσουν το μήνυμα ότι ένα μηδενικό μπορεί να αποκτήσει μια ταυτότητα και να γίνει κάτι, όταν είναι περίεργο και διαφορετικό.

Έχουν κυκλοφορήσει 8 άλμπουμ, 2 EP και 1 compilation. Επίσης έχουν συνθέσει μουσική για ντοκιμαντέρ και θεατρικά έργα. Τραγούδια τους έχουν κυκλοφορήσει και σε εμπορικά CD της Sony BMG. Μεγάλο μέρος της μουσικής τους έχουν αποφασίσει να το διαθέτουν δωρεάν στο διαδίκτυο ως ελεύθερο περιεχόμενο σύμφωνα με τις άδειες Creative Commons.

Δισκογραφία
-----------

### Άλμπουμ

* 2006 *Blue Trees, 7 Miles* *(Jamendo)*
* 2006 *Happens in a City* *(Jamendo)*
* 2007 *Delusional Disorder* *(Jamendo)*
* 2008 *The NeverLands* *(Jamendo)*
* 2010 *Newborn Butterflies*
* 2012 *In the Center of Being* *(Jamendo)*
* 2014 *Nanofly* *(Jamendo)*
* 2015 *Asty* *(Jamendo)*

### Singles και EPs

* 2007 *Last Night*
* 2008 *Walking Into Zero* *(Jamendo)*
* 2011 *Future Is a Choice You Make* *(Jamendo)*
* 2016 *Rapidly Unexpected* *(Jamendo)*

### Compilations

* 2009 *Selections 10 Years (1999 - 2009)*

Παραπομπές
----------

1. ↑  «Nanofly από τους StrangeZero». *Avopolis Music Network*. 9 Απριλίου 2014. Ανακτήθηκε στις 17 Απριλίου 2020.
2. ↑  «StrangeZero – In the Center Of Being». *LiFO*. 27 Σεπτεμβρίου 2012. Ανακτήθηκε στις 17 Απριλίου 2020.
3. ↑  mixgrill (1 Οκτωβρίου 2012). «In the Center Of Being. Οι Strange Zero επιστρέφουν με νέο album!». *Mix Grill: Μουσική, Συναυλίες, Θέατρο, Cinema*. Ανακτήθηκε στις 17 Απριλίου 2020.
4. ↑  «Νέο άλμπουμ από τους STRANGEZERO». *POPAGANDA*. 17 Απριλίου 2012. Ανακτήθηκε στις 17 Απριλίου 2020.
5. ↑  «Νέος δίσκος από τους StrangeZero με άδειες Creative Commons!». *Creative Commons Greece*. 11 Οκτωβρίου 2012. Ανακτήθηκε στις 17 Απριλίου 2020.

Εξωτερικοί σύνδεσμοι
--------------------

* Οι StrangeZero στην ιστοσελίδα Jamendo
* Οι StrangeZero στην ιστοσελίδα Discogs
* Οι StrangeZero στην ιστοσελίδα musicbrainz.org

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: 1913323b-21ef-4671-b292-8ebd5aa74319

 |

 |
Το **Strictly 4 My N.I.G.G.A.Z...** είναι το δεύτερο στούντιο άλμπουμ του Αμερικανού ράπερ Τούπακ Σακούρ που κυκλοφόρησε στις 16 Φεβρουαρίου του 1993 από την Interscope Records. Η λέξη *N.I.G.G.A.* είναι ένα ακρωνύμιο και σημαίνει *Never Ignorant in Getting Goals Accomplished*. Το άλμπουμ ακολουθεί παρόμοια κοινωνικά θέματα με το προηγούμενο άλμπουμ του Σακούρ *2Pacalypse Now* και περιέχει συμμετοχές από διάφορους σημαντικούς ράπερ της εποχής, όπως τους Ice Cube, Ice-T και Yaki Kadafi. Το χιτ *Keep Ya Head Up* αφορά την σεξουαλική βια και κακοποίησή που βιώνουν οι γυναίκες στα Αμερικανικά γκέτο και είναι από τα πιο γνωστά τραγούδια του Σακούρ.

Κατάλογος τραγουδιών
--------------------

*

Παραπομπές
----------
Κυματοειδές και σπεκτρόγραμμα της τσεχικής έκφρασης.Η ακολουθία **strč prst skrz krk** (προφορά (βοήθεια·πολυμέσα), φωνητική μεταγραφή στα ελληνικά: στρτς πρστ σκρτζ κρκ) είναι τσεχικός και σλοβακικός γλωσσοδέτης που σημαίνει "*χώσε ένα δάχτυλο στον λαιμό σου*".

Η φράση είναι γνωστή καθώς έχει σημασιολογική και συντακτική ηχητική πρόταση χωρίς φωνήεν. Όλοι οι πυρήνες συλλαβών της πρότασης είναι το συλλαβικό r, ένα κοινό χαρακτηριστικό σε πολλές Σλαβικές γλώσσες. Χρησιμοποιείται συχνά ως παράδειγμα τέτοιων φράσεων σε μαθήματα εκμάθησης της τσεχικής ή σλοβακικής ως ξένη γλώσσα.

Στην πραγματικότητα, τα τσεχικά και σλοβακικά έχουν δύο συλλαβικά υγρά σύμφωνα, με το άλλο να είναι το συλλαβικό l. Ως αποτέλεσμα, υπάρχουν πολλές λέξεις χωρίς φωνήεντα. Μερικά τέτοια παραδείγματα είναι τα *scvrnkls*, *čtvrthrst*, και *čtvrtsmršť*.

Στα σλοβακικά και τσεχικά υπάρχουν και άλλες προτάσεις χωρίς φωνήεντα, όπως η "Prd krt skrz drn, zprv zhlt hrst zrn" η οποία σημαίνει "Ένας τυφλοπόντικας έκλασε μέσω του γρασιδιού, αφού κατάπιε μια χούφτα σπόρων".

Η μεγαλύτερη πρόταση στα τσεχικά χωρίς φωνήεν είναι η "Škrt plch z mlh Brd pln skvrn z mrv prv hrd scvrnkl z brzd skrz trs chrp v krs vrb mls mrch srn čtvrthrst zrn.".

Παραπομπές
----------

1. 1 2  (Γαλλικά) "Le virelangue - jazykolam : strč prst skrz krk"[*νεκρός σύνδεσμος*] - Radio Prague article about the phrase
2. ↑  Wilson, James (2010). *Moravians in Prague: A Sociolinguistic Study of Dialect Contact in the Czech Republic*. ISBN 9783631586945. .
3. ↑   Σφάλμα στο πρότυπο webarchive: Ελέγξτε την τιμή `|url=`. Empty.
4. ↑  "Czechia Has Won The Czech Republic Name Debate", Francis Tapon, *Forbes*, May 22, 2017
Το ***Theogonia*** είναι το ένατο άλμπουμ πλήρες μήκους του ελληνικού συγκροτήματος ακραίας μέταλ Rotting Christ. Είναι η πρώτη παραγωγή τους που κυκλοφόρησε από την Season of Mist, και το πρώτο που περιέχει τη συμμετοχή του κιθαρίστα Γιώργου Μπόκου (Nightfall).

Το άλμπουμ περιέχει ένα ειδικό ψηφιακό δίσκο βίντεο με υλικό από την περιοδεία τους στην Ιταλία, τη Ρωσία και τη Βραζιλία το 2005-2006, ένα "ντοκιμαντέρ" και ένα μουσικό βίντεο για το τραγούδι Keravnos Kivernitos. Επίσης παρήχθη μουσικό βίντεο για το τραγούδι "Enuma Elish".

Το 2007, το *Theogonia* κέρδισε το βραβείο Μέταλ Στορμ για το Καλύτερο Άλμπουμ Μπλακ Μέταλ.

Τραγούδια
---------

Όλα τα τραγούδια γράφτηκαν από τον Σάκη Τόλη.

1. "Χάος Γένετο (The Sign of Prime Creation)" – 3:20
2. "Keravnos Kivernitos" – 4:41
3. "Nemecic" – 4:16
4. "Enuma Elish" – 4:39
5. "Phobos' Synagogue" – 4:31
6. "Gaia Tellus" – 4:39
7. "Rege Diabolicus" – 2:52
8. "He, the Aethyr" – 4:34
9. "Helios Hyperion" – 3:50
10. "Threnody" – 5:19

Παραγωγή
--------

* Σάκης Τόλης – φωνητικά, κιθάρα και πλήκτρα
* Γιώργος Μπόκος – κιθάρα
* Ανδρέας Λάγιος – μπάσο
* Θέμης Τόλης - τύμπανα

Παραπομπές
----------

1. ↑  *Theogonia* at Encyclopaedia Metallum
2. ↑  «Rotting Christ :: Official Abyss». Ανακτήθηκε στις 29 Μαρτίου 2010.
O **Ανδρέας**, ιταλ. *Andrea*, ( ; - 1686) από τον Οίκο των Γκοντζάγκα, ήταν κόμης του Σαν Πάολο (1626-86).

Βιογραφία
---------

Ήταν ο τρίτος γιος του Φερράντε Β΄ δούκα της Γκουαστάλα και του Αμάλφι και της Βιττόρια Ντόρια, κόρης του Τζοβάννι-Αντρέα ναυάρχου της Γένουας, ναυάρχου της Ισπανίας και μέλος του Βασιλικού Συμβουλίου της Ισπανίας.

Αδέλφια του ήταν ο Βικέντιος αντιβασιλιάς της Καταλωνίας και η Ζηνοβία, σύζυγος του ντον Τζοβάνι Ταλιαβία ντ' Αραγκόνα, δούκα της Τερανόβα. Το 1630 απεβίωσε ο πατέρας του και τον διαδέχθηκε ο μεγαλύτερος αδελφός του Καίσαρ Β΄. Το 1626 αγόρασε από τον πατέρα του τα φέουδα του Σαν Πάολο ντι Τζιβιτάτε, Σερακαπριόλα και Κιέουτι, που βρισκόταν στην επικράτεια της Νάπολης, γενόμενος κόμης του Σαν Πάολο.

Απεβίωσε το 1686 και τον διαδέχθηκαν οι γιοί του, πρώτα ο Ιωάννης και έπειτα ο Βικέντιος ως κόμητες του Σαν Πάολο. Ο Βικέντιος αργότερα έγινε δούκας της Γκουαστάλα.

Οικογένεια
----------

Νυμφεύτηκε τη Λάουρα Κρισπιάνο, από τον Οίκο των μαρκησίων της Φουζάρα και είχε τέκνα:

* Ιωάννης, κόμης του Σαν Πάολο.
* Βικέντιος 1634-1714, κόμης του Σαν Πάολο, δούκας της Γκουαστάλα.

Πηγές
-----

* Marek, Miroslav. «Genealogy euweb». Genealogy.EU. Αρχειοθετήθηκε από το πρωτότυπο στις 4 Μαΐου 2008. Ανακτήθηκε στις 25 Φεβρουαρίου 2017.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Andrea Gonzaga  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ίπποκλος** ήταν μυθικός βασιλιάς της Χίου.

Κατά τη βασιλεία του η Χίος δημιούργησε αποικία στη Βοιωτική Λευκωνία μαζί με τους Ερυθραίους. Σύμφωνα με την ελληνική μυθολογία κάποτε ο Ίπποκλος πήγε στη Λευκωνία να παραστεί σε γάμο συγγενή του, κατά την τελετή κι ενώ η νύφη πήγαινε στον γαμβρό μέσα σε άμαξα ο Ίπποκλος παίζοντας πήδηξε μέσα κάτι που προσέβαλε τους φίλους του γαμβρού όπου και τον σκότωσαν. Ο θάνατος του ήταν και η αιτία πολέμου μεταξύ Χίων και Ερυθρών, οι Χίοι ζήτησαν τους δολοφόνους να τους τιμωρήσουν αλλά οι ερυθραίοι της Λευκωνίας αρνήθηκαν να τους δώσουν λέγοντας ότι όλοι τον σκοτώσανε. Μετά τον θάνατο του καταργήθηκε η βασιλεία και η Χίος απέκτησε αριστοκρατικό πολίτευμα.

Πηγές
-----

* Αλεξάνδρου Μ. Βλαστού, *Χιακά : ήτοι ιστορία της νήσου Χίου από των αρχαιοτάτων χρόνων μέχρι της έτει 1822 γενομένης καταστροφής αυτής παρά των Τούρκων*, Εκ της τυπογραφίας Γεωργίου Πολυμέρη, Εν Ερμούπολει 1840
Το **Science**  (*Επιστήμη*) (ISSN 0036-8075 (έντυπο), 1095-9203 (web)) είναι το ακαδημαϊκό περιοδικό της *Αμερικανικής Ένωσης για την Πρόοδο της Επιστήμης* (*AAAS*) και θεωρείται ένα από τα υψηλότερου κύρους επιστημονικά περιοδικά στον κόσμο. Το επιστημονικό περιοδικό, που πρωτοεκδόθηκε το 1880, κυκλοφορεί εβδομαδιαία και έχει περίπου 130.000 συνδρομητές για την έντυπη έκδοση. Επειδή οι συνδρομές ιδρυμάτων και η διαδικτυακή πρόσβαση εξυπηρετούν ένα ευρύτερο κοινό, εκτιμάται ότι το αναγνωστικό κοινό είναι ένα εκατομμύριο άνθρωποι.

Ο κύριος στόχος του περιοδικού είναι η δημοσίευση σημαντικής πρωτότυπης επιστημονικής έρευνας και σχολιασμού της έρευνας, αλλά το Sciense δημοσιεύει επίσης ειδήσεις που σχετίζονται με επιστήμες, απόψεις σχετικά με την πολιτική της επιστήμης και άλλα θέματα που παρουσιάζουν ενδιαφέρον για τους επιστήμονες και άλλους που ασχολούνται με τις ευρείες συνέπειες της επιστήμης και της τεχνολογίας. Αν και τα περισσότερα επιστημονικά περιοδικά εστιάζουν σε ένα συγκεκριμένο πεδίο, το Sciense και το ανταγωνιστικό του Nature καλύπτουν το πλήρες φάσμα των επιστημονικών κλάδων. Ο παράγοντας επιπτώσεων του Sciences για το 2013 ήταν 31.477 (όπως μετράται από την Thomson ISI).

Παρόλο που είναι το περιοδικό της Αμερικανικής Ένωσης για την Πρόοδο της Επιστήμης, η συμμετοχή στο AAAS δεν είναι υποχρέωση για δημοσίευση στο Sciense. Μελέτες γίνονται δεκτές από συγγραφείς σε όλο τον κόσμο. Ο ανταγωνισμός για τη δημοσίευση στο Sciense είναι πολύ έντονη, καθώς ένα άρθρο που δημοσιεύθηκε σε ένα τόσο ιδιαίτερα παραπεμπόμενο περιοδικό μπορεί να οδηγήσει στην προσοχή και την εξέλιξη της σταδιοδρομίας των συγγραφέων. Λιγότερο από το 10% των άρθρων που υποβάλλονται στους εκδότες γίνονται αποδεκτά για δημοσίευση και όλα τα άρθρα έρευνας υπόκεινται σε αξιολόγηση από ομότιμους κριτές πριν από την εμφάνισή τους στο περιοδικό.

Το 2007 το Science (μαζί με το Natura), έλαβε το Βραβείο Πρίγκιπας της Αστούριας για τις Επικοινωνίες και την Ανθρωπότητα.

Το Sciense έχει έδρα την Ουάσιγκτον των ΗΠΑ, με μια δεύτερη έδρα στο Κέμπριτζ της Αγγλίας.

Παραπομπές
----------

1. ↑  *Biodiversity Heritage Library*. 44793.
2. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 0036-8075.
3. ↑  «AAAS – AAAS News Release». Aaas.org. Ανακτήθηκε στις 15 Μαΐου 2010.
4. ↑  «AAAS Annual Report-Science». Aaas.org. Αρχειοθετήθηκε από το πρωτότυπο στις 25 Μαΐου 2010. Ανακτήθηκε στις 15 Μαΐου 2010.
5. ↑  AAAS, "What is AAAS? Αρχειοθετήθηκε 2011-09-18 στο Wayback Machine."
6. ↑  «Journal Science». Αρχειοθετήθηκε από το πρωτότυπο στις 24 Ιουλίου 2008. Ανακτήθηκε στις 20 Αυγούστου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Science** |

* Επίσημος ιστότοπος
* Αντίτυπα στο jstor
Ο **Αδελέλμος** (περίπου 1035-1097), επίσης γνωστός ως **Αλονί** και **Λέσμες**, ήταν ένας Γάλλος Βενεδικτίνος μοναχός, που χαρακτηρίζεται ως άγιος από την Ρωμαιοκαθολική Εκκλησία. Γεννήθηκε στο Λουντάν του Πουατού και ήταν παιδί μιας πλούσιας οικογένειας. Από νεαρή ηλικία διαμοίρασε την περιουσία του στους φτωχούς και κατατάχθηκε στο στρατό. Αφού εκπλήρωσε το καθήκον του, ξεκίνησε για ένα προσκυνηματικό ταξίδι στη Ρώμη, ντυμένος με ρούχα υπηρέτη. Κατά τη διάρκεια του ταξιδιού γνώρισε τον Ροβέρτο του Μολέμ και εγκατέλειψε την στρατιωτική ζωή, προκειμένου να ενταχθεί στο Τάγμα του Αγίου Βενέδικτου. Έγινε μοναχός και αργότερα ηγούμενος του Μοναστηριού του Θρόνου του Θεού της Ωβέρνης.

Η Βασίλισσα Κωνσταντία της Βουργουνδίας, σύζυγος του Αλφόνσου ΣΤ΄ του Λεόν και Καστίλης, εντυπωσιάστηκε από τις αναφορές αγιότητας του Αδελέλμου και τον προσκάλεσε να ζήσει στο Μπούργος, προκειμένου να αντικαταστήσει το Μοζαραβικό Τυπικό με το Ρωμαιοκαθολικό. Το 1079 το βασιλικό ζεύγος ίδρυσε το Μοναστήρι του Αγίου Ιωάννη του Ευαγγελιστή στην πόλη και ζήτησε από εκείνον να γίνει ο ηγούμενός του. Ως ηγούμενος ο Αδελέλμος θα προσθέσει στο κτίριο ένα νοσοκομείο και μια εκκλησία. Αργότερα χρησιμοποίησε τη στρατιωτική του εκπαίδευση για να βοηθήσει τον Αλφόνσο εναντίον των Μαυριτανών.

Μετά το θάνατό του, ο Αδελέλμος ονομάστηκε προστάτης άγιος της πόλης του Μπούργος. Αρχικά ενταφιάστηκε στο Μοναστήρι του Αγίου Ιωάννη, αλλά αργότερα μεταφέρθηκε στην εκκλησία του Αγίου Λέσμες. Παρότι δεν καταγράφεται πλέον στο Γενικό Ρωμαϊκό Ημερολόγιο, η μνήμη του Αδελέλμου εορτάζεται στις 30 Ιανουαρίου.

Παραπομπές
----------

1. ↑
2. ↑
3. ↑
4. ↑
5. ↑
6. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Saint Lesmes στο Wikimedia Commons
* Patron Saints Index

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 53952716
* LCCN: no2008038656
* ISNI: 0000 0003 5468 4375
* SUDOC: 094616965
* BNF: cb12487869n (data)

 |

 |
Η **Σκωτική Φούτμπολ Λιγκ** (αγγλικά: **Scottish Football League**, SFL) ήταν μία ένωση με επαγγελματικά και ημι-επαγγελματικά ποδοσφαιρικά σωματεία ως επί το πλείστον από τη Σκωτία. Από την ίδρυσή της το 1890 μέχρι την απόσχιση της Σκωτικής Πρέμιερ Λιγκ (Scottish Premier League, SPL) το 1998, η SFL εκπροσωπούσε το κορυφαίο επίπεδο ποδοσφαίρου στη Σκωτία. Μετά το 1998, η SFL εκπροσωπούσε τα επίπεδα 2-4 του συστήματος ποδοσφαιρικών πρωταθλημάτων Σκωτίας. Τον Ιούνιο του 2013, η SFL συγχωνεύτηκε με την SPL για να σχηματίσουν τη Σκωτική Επαγγελματική Φούτμπολ Λιγκ (Scottish Professional Football League).

Η SFL σύνδεσε την ονομασία της με χορηγούς από την αγωνιστική περίοδο 1985-1986. Δεδομένου ότι η χορηγία έχει αλλάξει αρκετές φορές όλα αυτά τα χρόνια, το πρωτάθλημα ήταν γνωστό με τη σειρά του ως *Fine Fare League*, *B & Q League*, *Bell*, *Scottish Football League* και, τέλος, ως *Irn-Bru Scottish Football League*. Η SFL διοργάνωσε επίσης δύο νοκ άουτ θεσμούς κυπέλλου, το Λιγκ Καπ Σκωτίας (Scottish League Cup) και το Τσάλεντζ Καπ Σκωτίας (Scottish Challenge Cup).

Σημειώσεις
----------

1. ↑  Ο σύλλογος Μπέρικ Ρέιντζερς (Berwick Rangers) εδρεύει στην πόλη του Μπέρικ-Άπον-Τουίντ, το οποίο βρίσκεται περίπου 4 χλμ νότια των αγγλο-σκωτικών συνόρων.

Παραπομπές
----------

Εξωτερικοί σύνδεσμοι
--------------------

* Επίσημη ιστοσελίδα

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Scottish Football League  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Αεροπορικό Απόσπασμα Χρυσούπολης** (Α/Απ Χρυσούπολης) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Το Α/Απ Χρυσούπολης εδρεύει στο Αεροδρόμιο Μέγας Αλέξανδρος πλησίον της Χρυσούπολης.

Ιστορία
-------

Το 1947, με κονδύλια του Σχεδίου Μάρσαλ κατασκευάστηκε το Α/Δ Αμυγδαλεώνα. Εκεί εγκαταστάθηκε το «Αεροπορικό Απόσπασμα Καβάλας». Το 1985 η μονάδα μεταφέρθηκε στο νεόδμητο Α/Δ Χρυσούπολης και πήρε την ονομασία «Αεροπορικό Απόσπασμα Χρυσούπολης», διατηρώντας παράλληλα τη διοίκηση του Α/Δ Αμυγδαλεώνα.

Έμβλημα
-------

Το έμβλημα του Αεροπορικού Αποσπάσματος Χρυσούπολης αναπαριστά το άγαλμα του Μεγάλου Αλεξάνδρου στη Θεσσαλονίκη. Στην κορυφή του θυρεού υπάρχει το ρητό *...ΕΠΑΙΣΘΕ ΤΕ ΚΑΙ ΑΝΔΡΕΣ ΑΓΑΘΟΙ ΓΙΓΝΕΣΘΑΙ...* (ακολουθήστε με και θα γίνετε άνδρες γενναίοι).

Διάρθρωση
---------

Η επιχειρησιακή διάρθρωση του Αεροπορικού Αποσπάσματος Χρυσούπολης είναι η εξής:

* Αεροπορικό Απόσπασμα Χρυσούπολης (Α/Απ Χρυσούπολης)
	+ Α/Δ Χρυσούπολης
		- Α/Δ Αμυγδαλεώνα

Παραπομπές
----------

1. ↑  Θαμμένα 300.000.000 € σε αεροδρόμιο Αρχειοθετήθηκε 2016-05-18 στο Wayback Machine. espressonews.gr
2. 1 2  Αεροπορικό Απόσπασμα Χρυσούπολης haf.gr
Η **Αθανασία Κρικέτου - Σάμαρη** (1928 - 2020) γεννήθηκε στην Μανωλάδα Ηλείας. Γνωστότερη ως **Αγία Αθανασία του Αιγάλεω,** ήταν Ελληνίδα διευθύντρια γηροκομείου και κατά τους ισχυρισμούς της, οραματίστρια και προφήτισσα. 

Εκμεταλλεύτηκε από μικρή μια σπάνια δερματική νόσο από την οποία έπασχε (κνιδωτικός δερμογραφισμός) και ισχυρίσθηκε ότι η Παναγία επικοινωνούσε μαζί της μέσω μηνυμάτων που εμφανίζονταν στο σώμα της. Απέκτησε σταδιακά πλήθος πιστών, με τις εισφορές και δωρεές των οποίων δημιούργησε ένα γηροκομείο στη Μάνδρα Αττικής («Παναγία Φανερωμένη»). Για να δεχτεί οποιονδήποτε ηλικιωμένο ως τρόφιμο, του έπαιρνε τη σύνταξή του και άλλα περιουσιακά στοιχεία. Οι συνθήκες διαμονής και διαβίωσης στο ίδρυμα ήταν τραγικές και οι επιθεωρητές του Υπουργείου Κοινωνικών Υπηρεσιών κατήγγειλαν ότι «πότιζαν με υπνωτικά τους γέρους και τις γριές, που δεν μπορούσαν να κουνηθούν από τα κρεβάτια τους. Ήταν ακίνητοι και σκελετωμένοι και περίμεναν τον θάνατο».

Η κερδοφορία της επιχείρησής της επέτρεψε στην Αθανασία να αποκτήσει πολύ μεγάλη κινητή και ακίνητη περιουσία.

Από το 1967 είχε αφοριστεί από την Εκκλησία της Ελλάδος με απόφαση της Ιεράς Συνόδου και αποκαταστάθηκε το 1980. Αρκετές φορές πέρασε από δικαστήρια λόγω των κατηγοριών που της απαγγέλθηκαν, αλλά ουδέποτε καταδικάσθηκε. Συνήγορος υπεράσπισής της σε όλες τις δίκες ήταν ο ποινικολόγος Γιάννης Παπαδογιαννάκης, ο οποίος διατέλεσε γενικός γραμματέας του Υπουργείου Δικαιοσύνης επί κυβέρνησης Ανδρέα Παπανδρέου και γενικός γραμματέας της Ελληνικής Εταιρείας Ποινικού Δικαίου.

Παρ' όλα αυτά, η φήμη της υπέστη συντριπτικό πλήγμα την δεκαετία του 1980, όταν με σειρά εκπομπών οι «Ρεπόρτερς» (Γιάννης Δημαράς, Γιώργος Λιάνης και Κώστας Χαρδαβέλλας) κατάφεραν να την παγιδεύσουν και να καταδείξουν τις απάτες της. Από τα μέσα της δεκαετίας του 1990 υπέστη αλλεπάλληλα εγκεφαλικά επεισόδια, με συνέπεια να μείνει παράλυτη και να χάσει την ικανότητα ομιλίας.

Παραπομπές
----------

1. ↑  «Πέθανε η «Αγία Αθανασία του Αιγάλεω»». *Star.gr*. 28 Φεβρουαρίου 2020. Ανακτήθηκε στις 28 Φεβρουαρίου 2020.
2. ↑  «Αγία Αθανασία του Αιγάλεω: αγύρτισσα αγία, δαιμόνια επιχειρηματίας». *LiFO*. 25 Μαΐου 2014. Αρχειοθετήθηκε από το πρωτότυπο στις 25 Μαΐου 2014. Ανακτήθηκε στις 22 Μαρτίου 2019.
3. 1 2 3  «Η Αγία του Αιγάλεω, που οι δικαστές αθώωσαν λόγω «ομαδικής βλακείας»». *Μηχανή του Χρόνου*. 2 Δεκεμβρίου 2013. Ανακτήθηκε στις 29 Ιανουαρίου 2019.
4. 1 2 3  «Δείτε πως είναι σήμερα η περίφημη "Αγία Αθανασία του Αιγάλεω"». *LamiaReport*. 3 Μαρτίου 2013. Ανακτήθηκε στις 28 Φεβρουαρίου 2020.
Τα αστροκύτταρα τύπου 1 που περιβάλλουν τριχοειδή αγγεία στον εγκέφαλο
Ο **αιματοεγκεφαλικός φραγμός** (αγγλικά blood–brain barrier BBB) είναι κυτταρικός φραγμός που περιορίζει την είσοδο ουσιών στον εγκέφαλο.

Ο *αιματοεγκεφαλικός φραγμός* παρεμβάλλεται μεταξύ του αίματος και του κεντρικού νευρικού συστήματος (εγκεφάλου και νωτιαίου μυελού). Χρησιμεύει για να διατηρεί το περιβάλλον του διάμεσου υγρού, ώστε να εξασφαλίζεται η καλύτερη δυνατή λειτουργικότητα των νευρώνων. Αυτός ο φραγμός συνίσταται από τα ενδοθηλιακά κύτταρα των τριχοειδών αγγείων με περίπλοκο δίκτυο από στεγανές συνδέσεις και πόδια αστροκυττάρων (αστρογλοιακά κύτταρα) που ακουμπούν στο ενδοθήλιο και τη βασική του μεμβράνη.

Η μετακίνηση μεγάλων μορίων και άλλων ουσιών, συμπεριλαμβανομένων και πολλών φαρμάκων, από το αίμα προς το διάμεσο χώρο του κεντρικού νευρικού συστήματος περιορίζεται από τον *αιματοεγκεφαλικό φραγμό*. Τα ενδοθηλιακά κύτταρα του κεντρικού νευρικού συστήματος παρουσιάζουν, επίσης, μικρό βαθμό πινοκυττωτικής δραστηριότητας (φαγοκυττάρωση) διαμέσου του κυττάρου, έτσι, τα κύτταρα αυτά χαρακτηρίζονται από την παρουσία ειδικών μεταφορικών συστημάτων για τη μεταφορά των απαραίτητων ενεργειακών υποστρωμάτων του μεταβολισμού των αμινοξέων. Τα αστροκύτταρα βοηθούν στη μεταφορά σημαντικών μεταβολιτών από το αίμα στους νευρώνες και επίσης απομακρύνουν την περίσσεια των ιόντων καλίου και των νευροδιαβιβαστών από το διάμεσο υγρό.

Βιβλιογραφία
------------

* Hansen J. & Koeppen B. "Φυσιολογία του ανθρώπου - Netter", εκδόσεις Π.Χ. Πασχαλίδης, 2004.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αιματοεγκεφαλικός φραγμός** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85014964
* GND: 4007279-4
* NDL: 00575620
* NKC: ph323406

 |

 |
Το ***Reflections*** είναι μουσικό άλμπουμ που κυκλοφόρησε το 1970 σε σύνθεση του Μάνου Χατζιδάκι.

Το λεύκωμα συντέθηκε για το συγκρότημα New York Rock & Roll Ensemble, στη Νέα Υόρκη όπου ο Μάνος Χατζιδάκις ζούσε από το 1966, και οι στίχοι ήταν στα αγγλικά, γραμμένοι από το συγκρότημα. Στην Ελλάδα κυκλοφορούν αργότερα με ελληνικό στίχο τα τραγούδια *Κεμάλ* και *Περιμπανού* (Noble Dame), ενώ με ελαφρές αλλαγές ερμηνεύει ο Γρηγόρης Μπιθικώτσης όπως το «Πού το πήγαν το παιδί». Το 1993 επανακυκλοφόρησε με νέους στίχους του Νίκου Γκάτσου στα ελληνικά, σε ερμηνεία της Αλίκης Καγιαλόγλου, υπό τον τίτλο *Αντικατοπτρισμοί*. Στον δίσκο αυτό υπάρχουν στίχοι σε όλα τα τραγούδια, σε αντίθεση με το *Reflections* όπου δύο τραγούδια ήταν ορχηστρικά. Το 2005 κυκλοφόρησε μια διασκευή του άλμπουμ από το Πατρινό συγκρότημα Raining Pleasure, με τον τίτλο *Reflections* και τους αγγλικούς στίχους. Τραγούδια από τον δίσκο έχουν κατά καιρούς διασκευάσει, είτε με ελληνικούς είτε με αγγλικούς στίχους, πολλοί καλλιτέχνες όπως η Μαρία Φαραντούρη σε δύο δίσκους της (δίσκος *Μαρία Φαραντούρη: Η ποίηση στο ελληνικό τραγούδι / Maria Farantouri: The poetry in hellenic music* και δίσκος *Η Μαρία Φαραντούρη τραγουδά Μάνο Χατζηδάκη*), η Δήμητρα Γαλάνη (δίσκος *Χορός με τη Σκιά μου*),η Νάνα Μούσχουρη (δίσκος «Οι μύθοι μιας γυναίκας»), ο Αλκίνοος Ιωαννίδης (δίσκος *Εκτός Τόπου και Χρόνου*), η Τάνια Τσανακλίδου (δίσκος *Το μαγικό κουτί*), ο Βασίλης Λέκκας (δίσκος *Όρθιοι*) και ο Μάριος Φραγκούλης (δίσκος *Φεγγάρι Ερωτευμένο*).

Ο Χατζιδάκις είχε πει για τον δίσκο: 

> 
> Τα "Reflections" με την φόρτιση των Ελληνικών στίχων του Γκάτσου έγιναν σαν τα πολλά πρόσωπα μιας γυναίκας. Μιας γυναίκας που θα μπορούσε να είναι κι ένας νέος άντρας μέσα στην επαναστατημένη ατμόσφαιρα αμφισβήτησης που χαρακτήριζε τη Νέα Υόρκη του '68. Έγιναν οι αντικατοπτρισμοί της πόλης και των νέων ανθρώπων της και απαιτούσαν πολυεδρική ερμηνεία γυναίκας με διαφορετικές φωνές, με αντιδράσεις, με όψεις σπασμένες μέσα σε κρύσταλλα. Η Αλίκη Καγιαλόγλου φανερώνεται άξια ερμηνεύτρια, παίζοντας και μεταπηδώντας από το ύφος της Γκρέτα Γκάρμπο στην πληθωρικότητα της Μανιάνι ή την τραγική έξαρση της Κατίνας Παξινού. Με την ερμηνεία της το έργο αποκαλύπτεται. Κι έτσι με την απόσταση του χρόνου και με την ωριμότητα της ερμηνείας φανερώθηκαν ξανά οι "Αντικατοπτρισμοί" στην Αθήνα του ’93.
> 
> 
>

Τα τραγούδια του άλμπουμ
------------------------

1. *Orpheus*
2. *The Day*
3. *Love Her*
4. *Dance of the Dogs*
5. Κεμάλ
6. *Dedication*
7. *The Three Answers*
8. *Το Τραγούδι του Δρόμου (Street Song)*
9. *Bitter Way*
10. *Noble Dame*

Παραπομπές
----------

Πηγές
-----

* Reflections - Αντικατοπτρισμοί / ΜΑΝΟΣ ΧΑΤΖΙΔΑΚΙΣ[*νεκρός σύνδεσμος*]
* Κεμάλ, η ιστορία ενός τραγουδιού

Εξωτερικοί σύνδεσμοι
--------------------

* Το Reflections στο Allmusic.com(Αγγλικά)
* Ο δίσκος της εβδομάδας
* Κεμάλ, η ιστορία ενός τραγουδιού
* Βημαγκαζίνο, *Ο αμερικανός Μάνος*
Το **Ă** (κεφαλαία) ή **ă** (πεζό) είναι γράμμα που χρησιμοποιείται στη πρότυπη ρουμανική γλώσσα, στα βιετναμικά και στην τσουβασική γλώσσα. Στη ρουμανική γλώσσα, χρησιμοποιείται για να αναπαραστήσει το μεσοκεντρικό μη στρογγυλοποιημένο φωνήεν, ενώ στα βιετναμικά εκπροσωπεί τον βραχύ ήχο a. Είναι το δεύτερο γράμμα των ρουμανικών, βιετναμικών και μαλαϊκών (πριν το 1972) αλφαβήτων, μετά από το a.

Το Ă/ă επίσης χρησιμοποιείται σε πολλές γλώσσες για την μεταγραφή του βουλγαρικού γράμματος Ъ/ъ.

Ρουμανικά
---------

Ο ήχος που εκπροσωπείται στα ρουμανικά από το **ă** είναι το μεσοκεντρικό φωνήεν ə. Υπάρχουν λέξεις όπου είναι το μόνο φωνήεν, όπως οι "măr" [/mər/] (μήλο) ή "văd" [/vəd/] (*βλέπω*). Επιπλέον, ορισμένες λέξεις που περιέχουν επίσης άλλα φωνήεντα μπορεί να έχουν το **ă**, όπως οι "cărțile" [/ˈkərt͡sile/] (*τα βιβλία*) και "odăi" [/oˈdəj/] (*δωμάτια*).

Βιετναμικά
----------

Το Ă είναι το 2ο γράμμα του βιετναμέζικου αλφαβήτου και αντιπροσωπεύει το [/a/]. Επειδή τα βιετναμικά είναι τονική γλώσσα, αυτό το γράμμα μπορεί να έχει ένα από τα 5 διακριτικά σύμβολα πάνω ή κάτω από αυτό (ή ακόμη και χωρίς τόνο, επειδή ο πρώτος τόνος στα βιετναμικά προσδιορίζεται από την έλλειψη διακριτικών συμβόλων). Αυτά είναι τα παρακάτω:

* Ằ ằ
* Ắ ắ
* Ẳ ẳ
* Ẵ ẵ
* Ặ ặ

Μαλαϊκά
-------

Στην μαλαϊκή ορθογραφία το **ă** χρησιμοποιήθηκε μέχρι το 1972. Εμφανιζόταν μόνο στη τελευταία συλλαβή της ρίζας λέξη όπως στη "mată" [/matə/] (*μάτι*). Το γράμμα αντικαταστάθηκε με το a στην νέα ορθογραφία του Ρούμι το 1972.

Αγγλικά
-------

Σε κάποιες εκδόσεις το γράμμα χρησιμοποιείται και στα αγγλικά, για να αποδώσει τον ήχο /æ/.

Δείτε επίσης
------------

* Βραχύ